تیمور بیگ ، و یا تیمور سیژان (1886، کۆچه – 1933، کاشقار، دوغو تورکیستان) — بریقادا ژنرالی، 1933-جو ایلده دوغو تورکوستاندا کومول عوصیانی زامانی عوصیان لیدرلریندن بیری. 1933-جو ایلده کاشقار دؤیوشونده ایشتیراک ائتمیش و داها اول تورفان عوصیانی رهبرلریندن اولموشدور (1932). تورک میللیتچی پارتیاسی گنج کاشقار پارتیاسینا آکتیو عوضو اولموش و اؤزونو  " تیمور شاه "  اولاراق اعلان ائتمیشدیر. تیمور بیده خوتان امیرلری بوغرا قارداش‌لاری (محمد امین بوغرا، عبدالله بوغرا و نور احمد جان بوغرا) کیمی شرقی تورکوستانی چیندن آیریلاراق موستقیل گؤرمک ایسته‌ییردی. 1933-جو ایلین آقوستوندا اونون قوشون‌لاری کاشقار یاخینلیغیندا ژنرال ما زچانقین رهبرلیگینده کی  چین جومهوریتی میلّی اینقیلاب اوردوسونون هوُئی‌لردن عیبارت 36-جی دیویزیاسی طرفیندن هوجوما معروض قالدی. تیمور بیگ قتله یئتیریله‌رک، باشی کسیلدی. ما زچانق اونون باشینی 1933-جو ایل آقوستون 9-دا کاشقار شهرینده اید کاه مسجیدین یاخینلیغیندا آساراق عومومی تاماشایا قویدو.